สวัค่ะคุณ ตั้งครรภ์ 7 เดือนแล้วค่ะ ไม่ทราบว่าสามารถสักคิ้วได้มั้ยคะ ใช้ยาชาค่ะ
สวัสดีค่ะ หากตั้งครรภ์อยู่ และมีความจำเป็นต้องใช้ยาชาเฉพาะที่ เช่น ในการทำฟัน หรือต้องมีการเย็บแผลจากอุบัติเหตุ เป็นต้น ก็สามารถใช้ได้โดยปลอดภัย หากใช้ในปริมาณที่เหมาะสมส่วนในกรณีที่จะไปสักคิ้วนั้น ไม่แนะนำ เนื่องจากการสักคิ้ว อาจมีโอกาสเสี่ยงต่อการติดเชื้อโรคต่างๆ ได้ ทั้งเชื้อที่ทำให้เกิดผิวหนังและเนื้อเยื่ออักเสบเป็นหนอง เชื้อ HIV ไวรัสตับอักเสบชนิดบีและซี เป็นต้น ซึ่งหากติดขึ้นมาในระหว่างตั้งครรภ์ ก็ย่อมอันตรายต่อทารกในครรภ์ค่ะ นอกจากนี้ สีที่ใช้สัก หากมีส่วนผสมที่ไม่ได้มาตรฐาน ก็อาจอันตรายต่อทารกในครรภ์ด้วยเช่นกัน ดังนั้น แนะนำควรรอให้คลอดทารกก่อน แล้วค่อยไปสัก จะปลอดภัยต่อเด็กกว่าค่ะ